Source: http://www.bihon.ro/csm-oradea-s-a-calificat-in-finala/1643730
Timestamp: 2017-03-26 17:03:24+00:00

Document:
CSM Oradea s-a calificat în finală! - BIHON
Joburi Publi24 Romimo Bestauto BIHON Bihon CSM Oradea CSM Oradea s-a calificat în finală! CSM Oradea s-a calificat în finală!	14. mai 2016 09:01	4Comentarii CSM Oradea a trecut de U BT Cluj Napoca, cu scorul general 3-1, și va juca în finala Ligii Naționale de Baschet Masculin împotriva lui BC Mureș. Este a doua finală pe care orădenii o vor disputa în acest sezon, după ce au fost învinși în finala Cupei României. Orădenii s-au calificat pentru a doua oară în ultimii trei ani în finala competiției.
CSM CSU Oradea a câștigat categoric partida a doua de la Cluj, scor 76-56.
„Am meritat calificarea”
„Mă bucur enorm că am depășit Clujul deoarece în acest sezon am pierdut de multe ori în fața acestei echipe. Însă, uitați, până la urmă noi jucăm finala campionatului. Aș vrea să-mi felicit jucătorii pentru că în acest meci au fost fabuloși.
Vreau să se țină cont de faptul că noi am jucat această întreagă serie cu niște lipsuri foarte mari. Cei care au fost în teren, unii cu probleme medicale, au fost realmente ieșiți din comun. Au arătat tărie mentală și concentrare, așa cum rar mi-a fost dat să văd. La încheierea acestei serii, opinez că am meritat pe deplin calificarea. Sper să nu deranjez pe nimeni cu această afirmație.
Felicit Clujul. Este o echipă excepțional de bună.Mărturisesc că mă așteptam și îmi doream să învingem, dar nu m-am gândit că vom învinge la asemenea diferență.
Aș adăuga faptul că presiunea apasă pe toată lumea. Ni s-a întâmplat nouă în finala Cupei României, dar iată că nici Clujul nu poate să o gestioneze mai bine. De această dată presiunea a fost pe umerii Clujului și nici o echipă de asemenea valoare nu a reușit să gestioneze acest aspect.
Suntem extrem de bucuroși și îmi felicit încă o dată jucătorii pentru că o merită din plin”, a declarat Cristian Achim la finalul partidei de vineri seara.
A patra finală din istoria clubului
Roș-albaștrii au o finală de Cupa României în 2014, una de Liga Națională în 2014, respectiv cea de Cupa României 2016, iar acum prezența în finala Ligii Naționale 2016.
În finala LNBM 2015/16, CSM CSU Oradea întâlnește pe BC Mureș Târgu-Mureș. Va fi un duel al ocupantelor locurilor 2 și 5 în sezonul regulat. Astfel, avantajul terenului propriu va fi de partea echipei bihorene. Se joacă pe sistemul cel mai bun din cinci meciuri.
Programul provizoriu al finalei:
Meciul 1 – Sâmbătă (21.05), la Oradea
Meciul 2 – Luni (23.05), la Oradea
Meciul 3 – Sâmbătă (28.05), la Târgu-Mureș
Meciul 4* – Luni (30.05), la Târgu-Mureș
Meciul 5* – Joi (02.06), la Oradea
Taguri: bc mures, calificare, CSM CSU Oradea, finala	4Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 

CSM 
 CSM 
 CSM